ค่อนข้างจะอยากให้เป็นรีวิวที่สมบูรณ์แบบที่สุดทีเดียวสำหรับการบรรยายสรรพคุณของ "ร้านสุกี้ชื่อดังขวัญใจมหาชนอย่าง เอ็มเค" ซึ่งต้องขอบอกว่าถ้าคุณเป็นคนที่ "ตัดใจไม่ลง" กับแบรนด์นี้ ที่นี่คือ "ที่สุด" ตลอดกาลของการทานอาหารหม้อร้อนอย่าง "สุกี้" (ซึ่งถ้าในหลักความจริงเรียกว่าชาบูจะเหมาะกว่าครับ) ทั้งในแง่ของ การตกแต่งสถานที่, การบริการ, คุณภาพของอาหาร, ซึ่งผมบอกได้เลยว่า ห้ามพลาดกับครั้งนึงในชีวิตในการกิน "เอ็มเค" และขอการันตีว่าคุณจะ "ประทับใจในทุกวินาทีที่คุณอยู่ในสถานที่แห่งนี้" แน่นอน วันนี้ขอบรรยายให้อย่างละเอียดเพื่อเป็นการเชิญชวนแกมบังคับให้มาโดนกันจริงๆ กับ MK Gold Restaurant สาขา Ekkamai

- MK Gold Restaurant ร้านสุกี้, ชาบูขวัญใจมหาชนทุกรุ่นทุกระดับ ที่เพิ่มความเป็นระดับพรีเมี่ยมอีกขั้นจากระดับปกติในทุกๆ ด้าน โดยหวังตีมูลค่าความเป็นที่หนึ่งยกระดับขึ้นไปอีกขั้น ซึ่งตอนที่เปิดตัวแรกๆ ยังเป็นแบบอลาคาร์ทที่ต้องบอกว่า "ราคาแรงสุดกู่" ยกตัวอย่าง "กุ้งสด" ที่อาจจะตัวใหญ่กว่าเอ็มเคแบบธรรมดาถาดนึง "เกือบหนึ่งร้อยบาท" ซึ่งเรียกว่าระดับคนทานนี่คือข้ามขั้นจริงๆ ณ ตอนนั้นผมก็คือว่า "เพื่อ..." เพราะว่าเหมือนไม่เข้าท่าเลยครับ กับการที่รสชาติเหมือนเดิม แต่เพิ่มความ "ใหญ่" และ "อุปกรณ์ในการทานให้หรูขึ้นมานิดนึง" ในวัตถุดิบ "เท่านั้น" เลยไม่เคยคิดจะ "เหยียบ" เลยเพียงเพราะคิดว่า "ไม่เข้าท่า" จนสุดท้าย "คดีพลิก" คลอดโปรโมชั่น "บุฟเฟ่ต์" ที่เรียกว่า หูตาแฟนพันธุ์แท้ตะลึงเท่าไข่ห่าน เพราะว่าเปิดตัวด้วยราคาเพียง 300 บาท ย้ำว่า "สามร้อยบาท" โดยชิมลางที่สาขา "เอสพลานาด รัชดาภิเษก" เรียกว่าทำเอาผมงงเป็นไก่ตาแตกคือ "บทจะแพง ก็แพงเกิ๊น บทจะลดก็ลดเป็นแบบบุฟเฟ่ต์ แถมแค่สามร้อยบาท ที่สำคัญ ดั๊นมาเริ่มกับเอ็มเคระดับโกลด์ ในขณะที่แบบระดับธรรมดา กลับยังไม่มี ณ ตอนนั้น" ทีนี้ผมก็คิดว่าโอ้โหแบบธรรมดากินทีเฉลี่ยต่อหัวมันก็ "เกินสามร้อยบาท" ละ ไม่ต้องลังเลใจ "ไกลแค่ไหนคือใกล้" ทันที ไม่ต้องรอใครพิสูจน์เลยขอไปเห็นด้วยตา ถึงกับอึ้งกับคลื่นมหาชนที่ยืนรอ "ซัดความหนักหน่วง อย่างกับอัดอั้นตันใจ กับความบ้าเลือดของโปรโมชั่นนี้" ถึงขนาดลางานกันมากินก็มี เพราะกลัวพลาดของดี เพราะอาหารที่ให้คุณสั่งนั้น "ไม่อยากจะเชื่อว่านี่เป็นราคาที่เป็นจริง ยิ่งกว่ารายการฝันที่เป็นจริงอีก ณ ตอนนั้น" แต่ปัจจุบันนี้ มีหลายสาขาให้เลือกและไม่มีวันหมดอายุโปรโมชั่นและกระจายไปสู่ เอ็มเคระดับธรรมดา แล้วในหลายๆ สาขา (จะแจ้งในท้ายรีวิวว่ามีสาขาไหนบ้าง) แบบนี้ไม่เชียร์ก็เรียกว่าใจดำเกินไปซะละครับ 

- บรรยากาศของ MK Gold Restaurant Ekkamai เป็นร้านเดี่ยวๆ ทรงลักษณะคล้ายบ้านเดี่ยวหลังใหญ่ซึ่งสถานที่ด้านนอกก็เหมือนกลับบ้านดีๆ นี่เอง ที่จอดรถเยอะ แถมยังมีที่นั่งพักผ่อนหย่อนใจกับสวนหน้าร้านที่ตกแต่งสวยงาม เดินเข้ามาด้านในจะพบกับ ร้านเอ็มเคที่สะอาดหรูหราที่สุดในบรรดาที่ผมไปเหยียบมาทุกๆ สาขา ตกแต่งแบบหรูหราสไตล์ไทยๆ เปิดดนตรีแจ๊ส, เพลงบรรเลง คลอๆ เรียกว่าดีสุดๆ ครับ รวมไปถึงห้องน้ำที่สะอาดตกแต่งสวยงามเกินบรรยายจริงๆ สาขานี้

- การบริการของ MK Gold Restaurant Ekkamai นี่เป็นการบริการที่ดีที่สุดจริงๆ ครับ ใครบอบช้ำจากการบริการของร้านอาหารอื่นๆ มาเจอที่นี่ครับ รับรองว่าถ้า "พนักงานไทย เป็นได้แบบนี้ การบริการไทยติดระดับโลก" แน่นอน คืออ่อนน้อมทุกกระเบียด ถืออาหารมา โค้งก่อนวางอาหารอย่างมือเบาและทวนอาหารที่วางทุกรายการ วางเสร็จโค้งอีกรอบ อาหารเสิร์ฟไว พูดจาไพเราะยิ้มแย้ม ทุกคน โดยจะมีนักเรียนพาร์ทไทม์มาบริการประปรายซึ่งทำได้ดีจริงๆ รวมถึงพนักงานหลักทั้ง หญิง-ชาย ที่นี่ สมบูรณ์แบบจริงๆ ครับ แถมที่สำคัญรู้แล้ว "ควรบอกต่อ" ปกติบุฟเฟ่ต์เมื่อหมดเวลาแล้วคุณนั่งแช่ต่อ คุณจะต้องเสียค่าใช้จ่ายเพิ่มขึ้น แต่ที่นี่ครับ "ครบเวลาพนักงานมาถามรับอะไรเพิ่มมั้ย สามารถนั่งทานได้ต่ออีก แต่ขอเชคบิลก่อน และอาหารรบกวนทานให้หมดเท่านั้นเอง" ****นี่คือเรื่องจริงครับ**** แล้วไม่มีมากดดันนะครับ ยิ้มแย้มตลอดสายเอาไปร้อยคะแนนเต็มจนล้นครับ

- คุณภาพของอาหารและราคาของ MK Gold Restaurant Ekkamai ถึงตรงนี้แล้วผมอยากให้คุณ กำเงินไป 469 บาท สำหรับมือกลางวันตั้งแต่เวลา 11.00-17.00 น. (ระยะเวลาในการทาน 1.30 ชม.) และ กำเงินอีกครั้งไป 519 บาท สำหรับมื้อเย็นตั้งแต่เวลา 17.00 น. ไปจนถึงร้านปิดราวๆ 22.30 น. เท่านี้คุณก็จะพบความคุ้มค่าในระดับพรีเมี่ยมที่ผมก้ไม่รู้เหมือนกันว่า "เขาทำเพื่ออะไร เอากำไรจากไหน และตอนแรกตั้งราคาอลาคาร์ทสูงสุดกู่ เพื่ออะไร" เพราะอาหารกว่าร้อยรายการ ที่ขนกันมาให้คุณ อิ่มอร่อยนั้น ล้วนแล้วแต่มีคุณภาพทั้งสิ้น เพราะแค่เห็นรายการอาหารประเภท "ติ่มซำ" ก็อยากจะร้องว้าวแล้วครับ เพราะตามร้านสะดวกซื้อเวลาเราซื้อกินทีก้หลายสิบบาทละ แล้วมาเจอที่นี่อร่อยกว่า ดูดีกว่า สะอาดกว่า ขนมาให้คุณแบบจัดเต็ม รวมถึงของที่พลาดไม่ได้ของเอ็มเคก็คือ บรรดาเครื่องสุกี้, ชาบู ก้อเรียกว่าอลังการ และสำหรับผมก็เช่นเคยครับ จัดมาเรียกว่าแทบจะครบทุกเมนูที่มีกันแบบ "พุงแตก" บรรยายกันแบบเจาะลึกไปเลยว่าเป็นอย่างไรบ้างตามนี้เลยครับที่คุณสามารถสั่งได้ ไม่อั้น

  ++ เครื่อมดื่ม ++ เปิดตัวด้วยน้ำเย็นๆ สดชื่อที่มีให้เลือก ทั้งน้ำผลไม้, น้ำอัดลมเอส, ชานม, ชาเขียว, รวมถึงกาแฟเย็น ที่เรียกว่า สั่งจากแบรนด์ธรรมดาแก้วนึงก้หลายสิบละ แต่มาโกลด์ดื่มไปเถอะครับ จนกว่าหมดกำลังของคุณ

  - อาหารประเภทติ่มซำ - นึ่งร้อนๆ ทอดใหม่ๆ กรุ่นทุกเข่งทุกจาน

  ++ ขนมปังหน้ากุ้ง ++ อร่อยมากครับรสกุ้งที่ได้จากกุ้งผสมกับงาทอดรวมกับขนมปังอร่อยได้โดยไม่ต้องพึ่งน้ำจิ้มเลยครับ

  ++ ฮ้อยจ๊อฮ่องเต้ ++ ไม่มีแป้งให้เห็นครับ รสชาติอร่อยหอมเนื้อปูและหมูกุ้ง  เรียกว่าตามร้านข้าวต้มโต้รุ่งผสมแป้งจานนึงก็เป็นร้อยแถมไม่อร่อยเท่านี้ครับ

  ++ ปอเปี๊ยะทอด ++ ตัวนี้แป้งกรอบแต่แป้งหนาไปนิดนึง รสซอสเยอะไปหน่อย ตัวนี้ผมไม่ค่อยชอบครับ เพราะส่วนตัวไม่ชอบพวกซีอิ้ว, น้ำปลา แต่ถ้าคนที่ไม่มีปัญหากับรสเค็ม หลายๆ เสียงจากที่ผมถามมาคือ อร่อยครับ

  ++ ขนมจีบหอยเชลล์ ++ แค่ชื่อก็คุ้มแล้วครับ หอยเชลล์อร่อยตัวเนื้อจีบอัดแน่นไปด้วยกุ้งสับมาแบบหยาบๆ เห็นเป็นกุ้งริ้วๆ ผสมกับเนื้อหมู เรียกว่าเด้งทั้งหอยเด้งทั้งตัวเนื้อขนมจีบเลยครับ ผมชอบลักษณะของติ่มซำแบบนี้นะครับ 

  ++ ขนมจีบกุ้ง ++ อันนี้จะมาแบบวินเทจลูกเล็กๆ ตามสไตล์ดั้งเดิมเนื้อกุ้งอัดแน่นหวานอร่อย

  ++ เกี๊ยวกังป๋วยจักรพรรดิ ++ ในบรรดาติ่มซำผมชอบเมนูนี้มากที่สุดครับ อร่อยมากกกกกเกี๊ยวห่อมาสวยงาม ข้างในเป็นกุ้งรสชาติแบบเดียวกับพวกจีบทั้งหลายแต่มันจะมีความฉ่ำของไส้และที่สำคัญมีส่วนประกอบของ "หูฉลาม" ด้วยแม้แต่จะน้อยนิดแต่มันก็ให้ความรู้สึกที่ว่า พี่เขามาเต็มจริงๆ 

  ++ ฮะเก๋า ++ ขาดไม่ได้สำหรับติ่มซำ แม้แป้งจะบางดีแต่ค่อนข้างจะแฉะไปหน่อย แต่ไส้ในอร่อยไม่มีปัญหาใดๆ ครับ

  ++ ขนมจีบไข่กุ้ง ++ ตัวนี้ก็เหมือนกับจีบหอยเชลล์ก่อนหน้านี้แค่เปลี่ยนหน้าเท่านั้นเองครับ ซึ่งก็อร่อยคนละแบบครับ

  ++ ก๋วยเตี๋ยวหลอดทรงเครื่อง ++ อันนี้ก็ห้ามพลาดครับ อร่อยมากแป้งบางมากตัวไส้หอมนุ่มมากับซอสน้ำแดงที่กินเท่าไหร่ก็ไม่เบื่อครับ อร่อยจริงๆ 

  ++ ลูกชิ้นกุ้งโสภน ++ โปรดสั่ง อร่อยที่สุดในจักรวาลแล้วครับ ลูกชิ้นกุ้งหอมมากเรียกว่าเหมือนสับกุ้งมาเต็มๆ ปรุงรสและน้ำแดงที่อยู่ด้านล่างก็เหนียวข้นเคลือบตัวลูกชิ้นได้แบบลงตัวจริงๆ ครับ

  ++ ฝั่นโกว ++ ผมไม่รู้ว่ารากเหง้ามันมาจากอะไร รูปทรงคล้ายฮะเก๋าแต่ไส้ข้างในมันจะคล้ายๆ ขนมกุ้ยช่ายเละๆ ไม่ค่อยถูกใจผมเท่าไหร่นักครับเมนูนี้

  ++ ขาเป็ดน้ำแดง ++ นี่ก็คุณภาพคับแก้ว ขาเป็ดอร่อยมากตัวท็อปปิ้งก็คือกุ้งสับหมูสับพันด้วยฟองเต้าหู้บางๆ น้ำแดงอร่อยไปกี่ครั้งก็สั่งทุกครั้งๆ ละสองเข่งขึ้นไปผมชอบคร้าบบบบ

  ++ ซี่โครงหมูเต้าซี่ ++ เนื้อหมูนุ่มกำลังดีตัวซอสออกหวานๆ โดยรวมแล้วก้อร่อยรสชาติซอสจะคล้ายๆ กับซาลาเปาไส้หมูแดงตามร้านสะดวกซื้อครับ

  ++ ปอเปี๊ยะสด ++ เมนูนี้แนะนำเช่นกัน อร่อยมากผมไม่เคยกินเลยนะครับ แต่พอกินแล้วก็อืมมันอร่อยแหะ เมนูนี้ปกติผมพลาดตลอดเพราะมักจนหมดถ้าไปรอบเย็น ดังนั้นวันนี้มาช่วงกลางวันไม่พลาดที่จะสั่งและถูกใจมากครับ คุ้มมากๆ 

  ++ ซาลาเปาหมูสับไข่เค็ม ++ แป้งเหนียวนุ่มมาก ยิ่งเคี้ยวยิ่งมัน ตัวหมูสับก็อร่อยครับ ไข่เค็มเยี่ยมไร้ที่ติครับ

  ++ ซาลาเปาไส้ครีม ++ นี่เป็นสุดยอดที่ห้ามพลาด สีเหลืองหวานหอมอร่อย สุดยอดจริงๆ ครับ

  - อาหารประเภทเครื่องสุกี้, ชาบู ชาบู - มาที่นี่เมนหลักก็ต้องเป็นพระเอกแน่นอนครับขนกันมาแบบสดๆ หลายอย่าง 

  ++ บะหมี่หยก ++ ไม่รู้ทำไมนะต้องสั่งเจ้านี้มาทุกทีทั้งๆ ที่รสชาติมันก็เหมือนกันตามร้านบะหมี่ทั่วไป แต่มายังไงก็ต้องสั่งเพราะทำไมไม่รู้นะกินที่เอ็มเคบะหมี่หยกมันจะอร่อยกว่าแหะ

  ++ หมวดเห็ดและผัก ++ ตัวเลือกหลายหลายมากครับ ความสดจัดอยู่ในระดับที่ยอดเยี่ยมมาก เรียกว่าทานแบบสบายใจเลย เพิ่มความหอมและคุณค่าทางอาหารและความหวานของน้ำซุป ได้อย่างดีทีเดียว ที่ผมชอบมากที่สุดในบรรดาเห็ด ก็คือเห็ดหอมและเห็ดภูฏานครับ

  ++ หมวดซีฟู้ด ++ มากันครบทั้งกุ้งสดตัวใหญ่ดีกรอบเด้ง หอยแมลงภู่นิวซีแลนด์ตัวใหญ่หอมหวาน, เนื้อปลากะพงหอมอร่อย, แมงกระพรุน ซึ่งกรอบอร่อยเคี้ยวเพลิน, ปลาหมึกมีทั้ง หมึกสดและหมึกกรอบ ที่เรียกว่ายกกันมาทั้งทะเลจิ้มกับน้ำจิ้มสุดอร่อยอยู่แล้ว อย่าเอาอะไรมาและเลยตอนนี้

  ++ หมวดเนื้อสัตว์ ++ นี่ก็ขนกันมาทั้ง เนื้อหมูสไลด์หอมอร่อย, หมูนุ่มที่เด็ดที่คุณน่าจะรู้ว่าขนาดไหน, เนื้อวัวสไลด์ยอดเยี่ยม, เนื้อวัวหมักนี่สุดยอด , ตับหมูที่แล่มาบางเฉียบแผ่นใหญ่ปาดน้ำจิ้มเยอะๆ เกินบรรยายครับ

  ++ หมวดเครื่องสุกี้ยอดนิยม ++ ไม่รู้จะเหมารวมตั้งชื่อยังไงดี ตรงนี้พระเอกของเราคงหนีไม่พ้นของสุดฮิต นั่นก็คือ สาหร่ายทรงเครื่องที่เรียกว่าก้อนใหญ่อร่อยสุดยอดและที่พลาดไม่ได้ ก็คือเกี๊ยวกุ้งครับเรียกว่าอัดกันมาชิ้นละตัวสองตัวเป็นเห็นเป็นตัวๆ เลย อร่อยยิ่งนักสองอย่างนี้เรียกว่า อื่นๆ อีกมายมากที่ผมสั่งไม่ไหวทั้ง เอ็มเคเเซลมอน ลูกชิ้นกุ้ง ลูกชิ้นเอ็มเค ลูกชิ้นปิงปอง ก็มี รักบี้ก็มา เกี๊ยวปลา ปลาสวรรค์ ปลาทรงเครื่อง ลูกชิ้นซากุระ กินทีอิ่มไปสามวันครับ คุณภาพสุดๆ ทุกรายการ

  ++ หมวดของหวาน ++ มีทั้งไอศกรีม (จากเนสเล่ท์), น้ำแข็งใสต่างๆ , รวมมิตรนมสด, รวมมิตรทับทิมกรอบ สารพัดซึ่งอร่อยได้มาตรฐานจริงๆ 

ทั้งหมดนี้ราวๆ "ห้าร้อยบาท" ต่อให้ทานเสร็จเดินออกมาทำเงินหล่นอีก "ห้าร้อยบาท" ก็ยังไม่เสียดายเลยครับ คุณภาพวัตถุดิบกับราคามันช่างน่ารักน่าเชิดชูยิ่งนัก แบบนี้ ไม่เรียกว่าคุ้มค่าเกินราคาก็คงไม่ใช่แล้ว น่าสนับสนุนมากๆ เลยนะครับได้ใจผมไปเต็มๆ เลยครับ

- มุมมอง Metto แม้ผมจะเริ่มต้นกินจากราคา สามร้อยบาท แล้วราคาก็ขยับมาทีละ 30 บาท 50 บาทมาเรื่อยๆ จนมาแตะที่ 469 บาท ผมก็ยังเรียกว่ามันถูกมากอยู่ดีนะครับ และก็ยังสนับสนุนให้มาลองทานกันอยู่ดี แม้จะมีตัวเลือกรองลงมาอย่างแบบธรรมดาซึ่งราคาก็เกือบจะสี่ร้อยบาท เพิ่มอีกนิดเดียวได้ระดับโกลด์ก็ยังแนะนำมากกว่า อาหารมากกว่า สะอาดกว่าที่สำคัญการบริการดีกว่า ยังไงขอเชิญชวนและผมการันตีสาขา "เอกมัย" นะครับ ถ้าจะเรียกว่าดีที่สุด รองลงมาผมชอบสาขา "ซาลาแดง" และเฉยๆ กับสาขา "เซ็นทรัลเวิร์ล" และเอสพลานาด ตามลำดับครับ มีเฉพาะ 4 สาขานี้เท่านั้นนะครับ 

  ++ สาขาและเวลาให้บริการสำหรับบุฟเฟ่ต์ ++

 สาขา สุขุมวิท เอกมัยซอย สุขุมวิท 63 เฉพาะจันทร์ - ศุกร์ ตลอดทั้งวัน
 สาขา Esplanadeชั้น B Esplanade รัชดาฯ มีเฉพาะมื้อกลางวันจันทร์ - ศุกร์
 สาขา ศาลาแดง วันจันทร์ -อาทิตย์ รวมถึงวันหยุดนักขัตฤกษ์ ตลอดทั้งวัน
 สาขา Central World ชั้น 6 เซ็นทรัล เวิร์ล  เฉพาะ วันจันทร์ -ศุกร์ ตลอดทั้งวัน

วันนี้สวัสดีครับ (29 April 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserverd.